Saaremaa Laevakompanii täiendab Õlletoobri ootuses nädalavahetuse praamiliiklust, tuues Kuivastu-Virtsu liinile neljanda parvlaeva ja tihendades praamide sõidugraafikut. Saaremaa Laevakompanii klienditeenindusjuhi Anu Lombi sõnul lisatakse reedel Kuivastu-Virtsu liinile neljanda parvlaevana  kas Harilaid või Hiiumaa, et valmistuda Leisis toimuva Õlletoobri tuhandete külaliste teenindamiseks.